b'\n_START_ARTICLE_\nSitronelloli\n_START_SECTION_\nM\xc3\xa4\xc3\xa4r\xc3\xa4 kasveissa\n_START_PARAGRAPH_\nBoronia citriodoran \xc3\xb6ljyiss\xc3\xa4 sitronellolin osuus on 80 prosenttia. Ruusuissa ja kurjenpolvissa vastaava luku on 50\xc2\xa0% ja sitruunaeukalyptuksessa ja sitruunaruohoissa noin 15\xe2\x80\x9320 prosenttia.\n_START_SECTION_\nValmistus ja k\xc3\xa4ytt\xc3\xb6\n_START_PARAGRAPH_\nSitronellolia voitaisiin erottaa hajustek\xc3\xa4ytt\xc3\xb6\xc3\xb6n kasvien \xc3\xb6ljyist\xc3\xa4, mutta ruusu\xc3\xb6ljyn ongelmana on hinta ja muissa halvemmissa kasvi\xc3\xb6ljyiss\xc3\xa4 ongelmaksi muodostuu sitronellolin v\xc3\xa4h\xc3\xa4isyys. Sitronellolia voidaan valmistaa teollisesti usealla eri tavalla. Sitronellaali on sitronellolin hapettumistuote ja voidaan pelkist\xc3\xa4\xc3\xa4 sitronelloliksi. Muita tapoja valmistaa yhdistett\xc3\xa4 on geraniolin tai nerolin vedytyksell\xc3\xa4 tai sitraalista vety\xc3\xa4 poistamalla._NEWLINE_Sitronelloli on yksi k\xc3\xa4ytetyimmist\xc3\xa4 tuoksuvista aineista. sit\xc3\xa4 suihkutetaan muun muassa kukka-asetelmiin antamaan sitruunan tuoksua. Lis\xc3\xa4ksi yhdistett\xc3\xa4 k\xc3\xa4ytet\xc3\xa4\xc3\xa4n valmistettaessa estereit\xc3\xa4, joita syntyy sen ja karboksyylihappoanhydridien reaktiolla._NEWLINE_Sitronellolia esiintyy kasveissa ja kukkien tuoksuissa sek\xc3\xa4 semiokemikaalina eli\xc3\xb6iden viestinn\xc3\xa4ss\xc3\xa4.'